Държавен вестник, бр. 20, 2016 г., стр. 19

БРОЙ  20	
Д Ъ Р Ж А В Е Н  В Е С Т Н И К 	
СТР.  19  
Член 6
Статут на личния състав
6-1. Военният и/или цивилният личен 
състав на Изпращащата страна е длъжен да 
спазва законодателството, нормативната база и 
обичаите на държавата на Страната Домакин.
6-2. Военният и/или цивилният личен 
състав на никоя от Страните, намиращ се 
на територията на другата Страна в рамките 
на това Споразумение, не може при никакви 
обстоятелства да бъде включван в подготовката 
или провеждането на военни операции или 
операции за поддържане или възстановяване 
на обществения ред и сигурност, нито може 
да се намесва в тези операции.
6-3. При обмена на военен личен състав 
между подразделенията на въоръжените сили 
на двете Страни, осъществяван в рамките на 
това Споразумение, дейността на съответния 
личен състав се регламентира от военните 
правилници, действащи в подразделенията 
на Страната Домакин. 
Член 7
Упражняване на правомощията за налагане 
на дисциплинарни наказания
Упражняването на правомощията за нала-
гане на дисциплинарни наказания на военния 
и цивилния личен състав на Страните, анга-
жиран в дейности в рамките на това Спора-
зумение, е в компетенцията на йерархически 
структурираните органи за управление на 
въпросния личен състав.
Член 8
Обезщетение за нанесени вреди
8-1. Оценката и компенсацията за вре-
ди, причинени на личния състав и/или на 
имуществото на Страните, както и вреди, 
причинени на трета страна, се реализират в 
съответствие с националното законодателство 
на държавата на Страната, където е извър-
шено вредно деяние. Последната е длъжна 
да уведоми другата Страна за приложимите 
законови и регулаторни разпоредби.
8-2. Всеки спор за определяне на отго-
ворността и/или сумата за обезщетение на 
нанесените вреди се урежда посредством 
преговори между Страните.
Член 9
Финансови разпоредби
9-1. Всяка страна е длъжна да поеме разхо-
дите за транспорта на своя личен състав от/
до държавната територия на Страната Дома-
кин. Всяка от Страните е длъжна да поеме 
разходите за транспорт с военни транспортни 
средства на своя територия.
9-2. Всяка от Страните е длъжна да поеме 
разходите за настаняване и храна на своя 
личен състав, в случай че не е взето друго 
решение от Страните.
Член 10
Медицинско обслужване
10-1. На личния състав на Изпращащата 
страна се осигурява достъп до здравните ус-
луги, предоставяни на въоръжените сили на 
Страната Домакин. Личният състав на Изпра-
щащата страна следва да бъде информиран за 
приложимите процедури в тази сфера.
10-2. При смъртен случай на член от лич-
ния състав смъртта се обявява незабавно пред 
компетентните органи на Страната Домакин. 
Компетентните органи, под чиято юрисдикция 
е починалият, могат да разполагат с тялото 
веднага след получаване на съответно разре-
шение от компетентния орган на Страната 
Домакин. Транспортирането на тялото се 
извършва съгласно нормативната уредба на 
Страната Домакин.
Член 11
Защита на информацията
11-1. Генерирането, обменът и съхранението 
на класифицираната информация в рамките 
на това Споразумение се извършват в съот-
ветствие с националните законодателства и 
уредби на двете държави и международните 
задължения, поети от Страните в сферата на 
класифицираната информация.
11-2. Никоя от Страните няма право без 
писменото съгласие на другата Страна да 
разкрива на трети страни информация, полу-
чена или придобита по повод осъществяване 
на сътрудничеството по това Споразумение.
11-3. Никоя от Страните няма право да 
използва информацията, получена при изпъл-
нение разпоредбите на това Споразумение, в 
ущърб на интересите на другата Страна.
11-4. В случай на необходимост страните 
се споразумяват да уточнят разпоредбите 
на този член посредством конкретен правен 
инструмент.
Член 12
Уреждане на спорове
Всички спорове, които биха могли да про-
изтекат от прилагането или тълкуването на 
разпоредбите на това Споразумение, ще бъдат 
уреждани между Страните в духа на добра 
воля чрез консултации и преговори.
Член 13
Изменение
13-1. Изменения в това Споразумение могат 
да бъдат внасяни по всяко време по взаимно 
съгласие на двете Страни.
13-2. При необходимост от консултации 
същите следва да се проведат в срок до 90 дни 
от датата на получаване на предложението 
за изменение.
13-3. Изменението влиза в сила от датата 
на получаване на последното уведомление 
за приключване на необходимата процедура 
съгласно съответното законодателство на 
двете Страни.